Shameless (TV serija, SAD)
<s>Shameless (sh.</s><s>Besramnici) američka je televizijska serija s elementima komedije i drame koja se prikazuje na američkom kablovskom kanalu Showtime.</s><s>Adaptacija je istoimene britanske serije, a radnja je smještena u susjedstvu Canaryville u Chicagu, saveznoj državi Illinois, mada se serija snima u Los Angelesu s nekoliko vanjskih scena snimljenih u Chicagu.</s>

<s>Premisa 
Serija prati disfunkcionalnu obitelj Franka Gallaghera, samohranog oca šestero djece.</s><s>Dok Frank provodi dane opijajući se, djeca su mu prisiljena brinuti se sami o sebi.</s>

<s>Producenti emisije nastojali su prikazati koliko je serija drukčija od drugih sličnih serija tako što su prikazali kako Frankov alkoholizam utiče na obitelj.</s><s>Stvaralac originalne serije, Paul Abbott, rekao je da ova serija nije kao My Name Is Earl ili Roseanne već da se znatno više fokusira na siromaštvo.</s><s>Kad je razvijatelj emisije, John Wells, počeo s predstavljanjem ideja za seriju, morao se boriti da se serija smjesti u susjedstvo South u Chicagu ili da se smjesti tamo gdje ljudi žive u prikolicama.</s><s>Također je izjavio da je "tradicionalno da ove ljude ismijavamo koji žive u takvom svijetu.</s><s>Stvarnost je takva da oni nisu 'neki drugi ljudi' već su ljudi koji su svega nekoliko ulica od vas."</s>

<s>Epizode</s>

<s>Razvoj 
TV mreža HBO počela je s razvojem američke adaptacije Shamelessa nakon što su se dogovorili o uvjetima korištenja s Johnom Wellsom u siječnju 2009.</s><s>Razvoj je prebačen na Showtime u listopadu 2009.</s><s>Produkcijska kompanija John Wells Productions snimila je pilotnu epizodu za kablovsku mrežu u prosincu 2009.</s><s>William H. Macy tumači glavnu ulogu Franka Gallaghera.</s><s>Emmy Rossum glumi Fionu, a Justin Chatwin Stevea.</s><s>Paul Abbott je naveden kao izvršni producent američke adaptacije nakon što je njegova polu-autobiografska skripta postala pilotna epizoda britanske verzije.</s>

<s>Showtime je seriju odobrio s 12 epizoda u travnju 2010.</s><s>Za ulogu Sheile, romantičnog interesa za Franka, odabrana je Joan Cusack pri kraju kolovoza, te je time zamijenila Allison Janney koja ju je glumila u pilotnoj epizodi.</s><s>Produkcija je počela sredinom rujna.</s>

<s>Trailer za pilot prikazan je 12. 12. 2010. nakon završne epizode pete sezone serije Dexter.</s><s>Prva sezona službeno je počela s prikazivanjem u nedjelju, 9. 1. 2011.</s><s>Snima se u području North Lawndale (Chicago) i u studiju Warner Brosa u Burbanku (Kalifornija).</s><s>Jedinstveno je za emisiju to što glumačka postava lomi četvrti zid i pita gledatelje zašto nisu gledali prethodnu epizodu, te je nakon toga prikazano što se dogodilo u prethodnoj epizodi.</s>

<s>Produkcija 
Prvobitno snimanje druge sezone počelo je 5. 7. 2011. te je sezona izvršila premijeru 8. 1. 2012.</s><s>Treća sezona službeno je najavljena 1. 2. 2012, snimanje je počelo 27. 6. 2012, a premijera je izvršena 13. 1. 2013.</s><s>Četvrta sezona službeno je najavljena je 29. 1. 2013. i izvršila je premijeru 12. 1. 2014.</s><s>Peta sezona službeno je najavljena 18. 2. 2014.</s><s>Produkcija prve epizode počela je 3. 7. 2014. čitanjem 6 epizoda, te je prvobitno snimanje sezone počelo 8. 7. 2014.</s><s>Službena objava šeste sezone serije učinjena je 12. 1. 2015, te je premijera iste sezone izvršena 10. 1. 2016.</s>

<s>Glazba 
Uvodna špica za seriju Shameless je "The Luck You Got" indie rock sastava The High Strung.</s><s>Većina glazbe korištene u seriji je od indie rock sastava.</s><s>Pilotna epizoda sadržavala je glazbu sljedećih umjetnika: Say Hi, 3OH!3 ft.</s><s>Ke$ha, The Vines, The Moog i LMFAO.</s><s>Serija je također puštala glazbu od Let's Wrestlea, The Eelsa, The Blue Vana, Cakea, Alien Crime Syndicatea i Freeplay Musica.</s><s>Glazba sastava The High Strung, Soho3, Say Hi i The High Planes Drifters može se čuti nekoliko puta u seriji, kao i, na primjer, pjesme "We Are The Men You'll Grown To Love Soon", "Silly Boy" i "Beginners Luck".</s><s>Sastav Capital Cities također se može čuti u seriji s pjesmom "Who's That Dude Pt.</s><s>1", te Johnny Foreigner s "Absolute Balance" i Bosshouse Music sa "Chicago Blues".</s><s>Dvije pjesme The Dinera – "Indie Dreams" i "Sun and Soil" – mogu se čuti u zadnjoj epizode prve sezone.</s><s>U svrhu promocije premijere druge sezone, čitava glumačka postava otpjevala je vlastitu adaptaciju božićne pjesme pod imenom "Shameless: Christmas Carol." Pjesma se također može pronaći na dodacima DVD izdanja druge sezone.</s><s>Pjevačica Marina i The Diamonds također se spominju u SMS porukama koje prima Debbie Gallagher.</s>

<s>Glumačka postava</s>

<s>Emitiranje 
Serija Shameless izvršila je premijeru 9. 1. 2011. u SAD-u, te je postala najgledanija premijera serije u povijesti Showtimea.</s><s>Prva epizoda serije bila je četvrta po ukupnom broju gledanosti, te je imala ukupno 982.000 gledatelja i bila je najgledanija premijera sve od serije Dead Like Me 2003.</s>

<s>Četvrta epizoda serije, koja se prikazala 30. 1. pod nazivom "Casey Casden", zadržala je 100% gledatelja prve epizode s ukupno 1,45 milijuna gledatelja, učinivši Shameless najuspješnijom dramom u prvoj godini prikazivanja na Showtimeu.</s><s>Unatoč uobičajenom trendu gubitka gledatelja nakon premijere, serija je zadržala svoju publiku.</s><s>Bila je na prvom mjestu u rangu za odrasle osobe od 18 do 49 godina.</s><s>Naknadne epizode imale su od milijun do 1,14 milijuna gledatelja.</s><s>Završna epizoda pod imenom "Father Frank, Full Of Grace" 27. 3. 2011. imala je ukupno 1,157 milijuna gledatelja.</s>

<s>Premijerna epizoda treće sezone pod nazivom "El Gran Cañon", koja se prikazala 13. 1. 2013, imala je ukupno 2 milijuna gledatelja.</s><s>Broj gledatelja prosječno je ostao ispod 2 milijuna gledatelja tijekom ostatka prikazivanja serije.</s>

<s>Izvori</s>

<s>Vanjske poveznice 
 Službena web-stranica
 Shameless na Internet Movie Databaseu</s>

<s>Američke TV-serije
Dramske serije
Humoristične serije</s>

